2015. 10. 30.

Sajtóközlemény

**kulturális emlékhelyeket érintő, Szakszerű, Gyors és biztonságos közlekedést célzó kerékpárút épül Velencén**

**Nagyszabású kerékpárút fejlesztések valósulnak meg 1,1 milliárd Forintos európai uniós forrásból Fejér megye hat településén a Széchenyi 2020 program keretében a Fejér Megyei Önkormányzat és az érintett települések közreműködésével. Velencén a Közlekedési Operatív Program keretében a KÖZOP-3.5.0-09-11-2015-0045 sz. „Hivatásforgalmi kerékpárút nyomvonalának kialakítása Velencén, a Hajóállomás – Vörösmarty ház (2a) szakaszon”című pályázattal Fejér Megyei Önkormányzat által elnyert mintegy 146,8 millió forintból épül kerékpárút. A támogatási szerződések aláírásával megkezdődődött munkálatok december 31-vel fejeződnek be.**

A Fejér Megyei Önkormányzat hat pályázatot nyújtott be a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra. Az 2A útvonalszakaszt érintő, velencei pályázat terveit készíttető VVVTFT döntésével és Lázár János miniszter engedélyével, átadták a tervdokumentációkat a Fejér Megyei Önkormányzat részére további felhasználásra.

Az európai uniós pályázati forrásból megvalósuló velencei kerékpárút beruházás hivatásforgalmi célokat szolgál, egyúttal a közelében húzódó 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja. A 2A nyomvonal kiválasztásánál és tervezésénél is fontos szempont volt, hogy a Velencei-tó körül már megépített kerékpár-útvonalakhoz is kapcsolódva a környező települések közti minél könnyebb és gyorsabb közlekedési lehetőséget biztosítson a munkába járáshoz, valamint a helyi termékek minél egyszerűbb piacra juttatásához.

Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A KÖZOP-pályázattal kapcsolatos Kormány-döntést követően a támogatási szerződések is valamennyi esetben aláírásra kerültek. A szükséges eljárások megvalósíthatósága érdekében a Fejér Megyei Önkormányzat minden döntést meghozott. A terület műszaki átadása megtörtént. Az ütemezés nagyon feszes, de tartható. Az október elején kezdődő kivitelezés kb. 2 hónapig tart.

Az európai uniós forrásból megvalósuló kerékpárút fejlesztés eredményeként Velence 2A szakaszán a Velencei hajóállomástól Kápolnásnyék belterületén a Vörösmarty utcáig, majd innen a Vörösmarty-ház közeléig vezető szakasz épül, mellyel a tó környékének egyik legkiemelkedőbb kulturális emlékhelye válik bekapcsolhatóvá a kerékpáros körgyűrűbe. A meglévő utcák használata mellett új kerékpárút kiépítése is megvalósul. Hossza: 1440 méter.

**A Széchenyi 2020 program pályázatán elnyert teljes összeg 146,8 millió Forint, amelyből a kivitelezés 139,8 millió Forintot tesz ki.** A tervezett nyomvonal a 2B szakasszal folytatódik, amely a kápolnásnyéki Vörösmarty utca északi részét és a Deák Ferenc utcát foglalja magába. Ezen szakasz hossza: 940 méter.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, [kerekparutfejlesztes2015@gmail.com](mailto:kerekparutfejlesztes2015@gmail.com)